
                                                                                      CPBB-MP-2023/002442-002
Výzva na predloženie ponuky pre účely zistenia predpokladanej hodnoty zákazky 

Dobrý deň,

Verejný obstarávateľ Ministerstvo vnútra Slovenskej republiky realizuje prieskum trhu na predmet zákazky: Kurz inštruktora prvej pomoci pre Krajské riaditeľstvo Hasičského a záchranného zboru v Banskej Bystrici.

Za účelom stanovenia predpokladanej hodnoty zákazky si Vás dovoľujeme požiadať o predloženie cenovej ponuky prostredníctvom systému JOSEPHINE, v termíne do 3. 11. 2023 do 10:00 hod.  

Opis premetu zákazky:

Názov zákazky: Kurz inštruktora prvej pomoci pre Krajské riaditeľstvo hasičského a záchranného zboru v Banskej Bystrici.
Spoločný slovník obstarávania (CPV): 80562000-1 - Školenia na poskytovanie prvej  
                                                                                         pomoci 

Špecifikácia kurzu:
	
Kurz inštruktora prvej pomoci musí byť realizovaný v zmysle vyhlášky Ministerstva zdravotníctva SR č. 398/2010 Z. z. o minimálnych požiadavkách na kurz prvej pomoci a kurz inštruktora prvej pomoci nasledovne:

- rozsah minimálne 24 vyučovacích hodín (skladá sa z teoretickej a praktickej časti),
- teoretická časť kurzu je najviac 8 vyučovacích hodín,
- praktická časť kurzu je v rozsahu najmenej 16 vyučovacích hodín, účastník kurzu sa jej musí  
  zúčastniť osobne,
- kurz je ukončený skúškou z výučby poskytovania prvej pomoci,
- maximálny počet účastníkov kurzu na jeden termín je 15,
-	skúška z výučby musí byť vykonaná najneskôr do 15 dní po riadnom ukončení kurzu inštruktora, skladá sa z teoretickej a praktickej časti a vykonáva sa pred skúšobnou komisiou,
- predseda komisie po skončení skúšky ju vyhodnotí výsledkom „vyhovel“ alebo „nevyhovel“ a oboznámi účastníka kurzu s výsledkom hodnotenia,
- v prípade, že účastník kurzu skúške nevyhovie musí mu byť určený náhradný termín,
-	do piatich pracovných dní musí byť úspešnému absolventovi kurzu inštruktora prvej pomoci vydané potvrdenie o absolvovaní akreditovaného kurzu inštruktora.
 
Rozsah teoretických vedomostí a praktických zručností pre účastníkov kurzu inštruktora prvej pomoci:

A. Teoretické vedomosti o:
1. cieľoch, metódach, formách, prostriedkoch vyučovacieho procesu, didaktických zásadách,
2. špecifikách komunikácie pri poskytovaní prvej pomoci,
3. etických, právnych a iných aspektoch súvisiacich s poskytovaním prvej pomoci,
4. všeobecných zásadách poskytovania prvej pomoci, dýchacom systéme, srdci a krvnom obehu 
    vrátane významu kyslíka pre ľudský organizmus,
5. diagnostike základných životných funkcií,
6. základnej neodkladnej podpore životných funkcií v rozsahu prvej pomoci najmenej v rozsahu 
    štyroch hodín, kardiopulmonálna resuscitácia, vrátane použitia automatickej externej 
    defibrilácie u novorodenca, dieťaťa a dospelého najmenej v rozsahu štyroch hodín,
7. zhodnotení stavu postihnutého, vyslobodzovaní, premiestňovaní, aktivácii záchranného 
    systému,
8. prvej pomoci pri:
a) poruchách dýchania,
b) koronárnom syndróme,
c) náhlej cievnej mozgovej príhode,
d) kŕčových stavoch,
e) poruchách vedomia,
f) otravách,
g) úrazoch, poraneniach kostrosvalového aparátu, popáleninách,
h) krvácaní z rán, šoku,
9. použití lekárničiek pre všetky skupiny vodičského oprávnenia.

B. Praktické zručnosti:
1. zhodnotenie situácie so zameraním na minimalizáciu rizika ďalšieho ohrozenia seba, 
    postihnutého a ďalších osôb,
2. aktivovanie záchrannej zdravotnej služby a ďalších zložiek integrovaného záchranného 
    systému,
3. didaktika a metodika praktickej výučby prvej pomoci v simulovaných podmienkach so 
    zameraním najmä na témy:
a) diagnostikovanie priechodnosti dýchacích ciest, uvoľnenie dýchacích ciest, dýchanie z pľúc 
    do pľúc s bariérovými pomôckami,
b) zastavenie vonkajšieho krvácania,
c) protišokové opatrenia, kompresia hrudníka a automatickej externej defibrilácie,
d) diagnostikovanie porúch vedomia,
e) poloha v bezvedomí,
f) starostlivosť o pacienta v kŕčovom stave,
g) diagnostika poškodení kostry a svalstva, chrbtice,
h) stabilizácia krku a tela u detí a dospelých,
i) stabilizácia zlomených končatín,
j) poskytnutie psychologickej podpory a pomoci osobe a jeho rodine,
k) prevencia škodlivého pôsobenia tepla, chladu a základné techniky chladenia a ohrievania,
l)  základná starostlivosť pri popáleninách a omrzlinách,
m) základná starostlivosť pri úrazoch elektrickým prúdom,
n) základná starostlivosť pri bodnutí, uštipnutí hmyzom, uhryznutí hadom,
o) odovzdanie postihnutého pracovníkom záchrannej zdravotnej služby.


Podmienkou výučby kurzu je zostava pomôcok materiálno-technického vybavenia, ktorá obsahuje:

a) jednu figurínu dospelého na kardiopulmonálnu resuscitáciu s možnosťou elektronickej 
    kontroly s počítačovým vyhodnotením priebehu kardiopulmonálnej resuscitácie v tlačenej  
    forme,
b) jednu figurínu dojčaťa na kardiopulmonálnu resuscitáciu s elektronickým vyhodnocovacím 
    zariadením na kontrolu správnosti vykonávanej resuscitácie,
c) jednu figurínu na nácvik uvoľnenia cudzieho telesa z dýchacích ciest určenú na nácvik 
    spriechodnenia dýchacích ciest úderom do chrbta a stlačením brucha pri dusení sa cudzím 
    telesom,
d) jednu celotelovú figurínu s traumatickými poraneniami; táto sa nevyžaduje, ak figurína podľa 
    písmena a) má vymeniteľné časti, ktoré obsahujú aj traumatické poranenia,
e) jeden tréningový automatický externý defibrilátor s možnosťou simulácie srdcových rytmov,
f) jednu lekárničku každého druhu podľa osobitného predpisu1) pre každého účastníka kurzu,
g) zdravotnícky materiál a pomôcky na precvičovanie poskytovania prvej pomoci postihnutému 
    v simulovaných podmienkach pre každého účastníka kurzu,
h) odbornú literatúru týkajúcu sa poskytovania prvej pomoci, nie staršiu ako päť rokov,
i)  didaktickú techniku najmenej na úrovni dátového projektoru s počítačom.

Jedna zostava podľa odseku 2 sa môže využívať najviac na troch miestach výučby. Celý kurz musí byť uskutočnení prezenčnou formou pričom realizácia kurzu musí byť zabezpečená do konca roka 2023. Presný termín a miesto uskutočnenia kurzu dodávateľ služby musí vopred konzultovať s objednávateľom kurzu, ktorým je Krajské riaditeľstvo Hasičského a záchranného zboru v Banskej Bystrici. 

Predmet obstarania: Zabezpečenie kurzu inštruktora prvej pomoci

	
       Predmet obstarania
	Počet osôb

	Kurz inštruktora prvej pomoci – vyškolenie nového inštruktora
	1

	Kurz inštruktora prvej pomoci – preškolenie po 5 rokoch
	3



Rozdelenie predmetu zákazky na časti: Predmet zákazky nie je rozdelený na časti  

Hlavné miesto poskytovania služieb: 
Ministerstvo vnútra Slovenskej republiky
Krajské riaditeľstvo Hasičského a záchranného zboru v Banskej Bystrici
Trieda SNP 75, Banská Bystrica  974 01 

Cena za uvedené služby musí byť uvedená ako cena bez DPH a cena s DPH. Ak uchádzač nie je platiteľom DPH, na túto skutočnosť v ponuke upozorní. Cena počas trvania zákazky bude pevná a konečná.

Výsledkom verejného obstarávania bude objednávka na dodanie požadovaného množstva a predmetu zákazky. 

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

Verejný obstarávateľ môže zaslať záväznú objednávku záujemcovi, ktorého cenová ponuka
 t. j. celková cena za predmet zákazky v EUR s DPH bude najnižšia 
(z ponúk predložených v lehote na predkladanie ponúk), a za predpokladu, že spĺňa/splní všetky požiadavky verejného obstarávateľa uvedené v tejto výzve.
Súčasťou ponuky uchádzača musí byť v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov a čestné prehlásenie, že mu nebol udelený zákaz účasti vo verejnom obstarávaní (tlačivá sú v prílohe tejto výzvy).

[bookmark: _GoBack]Ponuka uchádzača musí obsahovať udelenú akreditáciu Ministerstva 
zdravotníctva SR na vykonávanie kurzov pre inštruktorov poskytovania prvej pomoci.



Ponuku predkladajte len prostredníctvom systému JOSEPHINE.
S pozdravom
[bookmark: _MailAutoSig]Mgr. Eva Barbeníková
Ministerstvo vnútra Slovenskej republiky
Centrum podpory Banská Bystrica
9. mája 1, 974 86 Banská Bystrica 
tel.: +421961605352
